OpenLLM-France/wikimedia huggingface dataset:
# Shavuot

    kristauen jaialdi baliokidea ikusteko, Mendekoste.
Shavuot (hebreeraz: שבועות‎, eusk. hitzez hitz Asteak baina normalean Asteen jaia deitua) judu jaialdi biblikoa da, sivan hilabetearen 6an ospatzen dutena. Pessah edo Pazko juduaren zazpi aste geroago ospatua, bertan, Yahvehk Moisesi Sinai mendian Tora eman zionean omentzen dute. Jerusalemgo tenplua zutik zegoen garaietan, Shalosh regalim (hebreeraz: שלוש רגלים‎, shlosha regalim) edo hiru erromes-jaialdietako bat izan zen, israeldarrak tenplura erromes joan behar izan zirenetako bat.

## Erreferentziak

* ↑ Chumney, Edward. (1994). The Seven Festivals of the Messiah. Treasure House ISBN 1-56043-767-7..

## Kanpo estekak

* Datuak: Q201196
* Multimedia: Shavuot / Q201196
# Shawan barrutia

Shawan barrutia (txinera tradizionalez: 沙湾区) Txinako barruti bat da, Leshan barruan. Azken zentsuaren arabera 187.180 biztanle zituen 605.26 azaleran banatuta.

## Kanpo estekak

* Datuak: Q1152698
* Multimedia: Shawan District / Q1152698
# Shawangunk (New York)

Shawangunk Ameriketako Estatu Batuetako inkorporatutako herri bat da. Ulster konderrian dago, New York estatuan. 13.563 biztanle ditu, 56,55 kilometro koadroko azaleran banatuta.

## Ikus, gainera

* Ulster konderrian

## Kanpo estekak

* Datuak: Q3709104
* Multimedia: Shawangunk, New York / Q3709104
# Shawbury

Shawbury, Ingalaterrako mendebaldean dagoen udalerri bat da, Shropshire konderrian.
2011n 2.872 biztanle zituen.
* Datuak: Q2010971
* Multimedia: Shawbury / Q2010971
# Shawfair

Shawfair, Eskozian eraikitzeko asmoade den udalerri bat da, Midlothian konderrian.

## Kanpo estekak

* Datuak: Q7491241
* Multimedia: Shawfair / Q7491241
# Sarule

Sarule Nuoroko (Sardinia, Italia) udalerria da.

## Kanpo estekak

* Datuak: Q295586
* Multimedia: Sarule / Q295586
# Saruman

Saruman Zuria J. R. R. Tolkien idazleak sortutako fikziozko pertsonaia bat da, bereziki Eraztunen Jauna eleberrian agertzen dena, antagonista nagusi gisa. Saruman bost Istarien (Azti bilakatu ziren Maiar direlakoak) burua da, bostetan boteretsuena denez gero. Istariak Eguzkiaren Hirugarren Aroko mila urte iragan zirenean Valinor lurraldetik Portu Grisetara ailegatu omen ziren, valarrek bidalita, Sauron Jaun Ilunari aurre egiteko eginkizunarekin. Beranduago, ordea, Sauronen botereaz jabetu nahi du, eta botere-goseak itsuturik Erdialdeko Lurraldea kontrolatu nahian bukatzen du. Sarumanek paper garrantzitsuagoa du Bi Dorreak eta Erregearen Itzulera liburuetan, trilogiako bigarren eta hirugarren liburuetan, hurrenez hurren. Bere Portu Grisetara iritsi aurreko istorioa Silmarillion eta Amaitu Gabeko Ipuinak lanetan kontatzen da labur.
Sarumanek liburuko beste pertsonaia askok bezala boterearen galbidea adierazten du, jakinduriarekiko eta agintearekiko obsesioa bere akabua da; are gehiago, zuzentzeko aukera eskaintzen diotenean uko egiten dio. Bere izenak, antzinako ingelesezko særu man hitzetik eratorria, euskaraz «gizon trebe» esan nahi du. Hau teknologia eta industria naturarekin lotura estuagoa duten indarrekin garaituak izan daitezkenaren adibide da. Sarumanen ikurra esku zuri bat da, eta Druidaren pertsonaiak bere itxuran eragin handia du.

## Zinema

Peter Jackson zuzendariak zuzendutako Eraztunen Jaunaren trilogiako filmetan, Saruman Zuria pertsonaia Christopher Lee aktoreak antzeztu zuen. Geroago, Jacksonen zuzendaritzapean burutu zen Hobbita trilogian, Tokienen Hobbita liburuan oinarritua, Leek berriz ere Sarumanena egin zuen lehen eta azken filmetan.

## Ikus, gainera

* Gandalf
* Istari

## Kanpo estekak

* Saruman Zuriari buruzko bideoa ikusgai (Ingelesez)
* Datuak: Q216489
# Saryarkita-(Y)

Saryarkita-(Y) fosfato motako minerala da.

## Ezaugarriak

Saryarkita-(Y) fosfato mineralaren formula kimikoa hau da: ${\ce {Ca(Y,Th)Al5(SiO4)2(PO4,SO4)2(OH)7 * 6H2O}}$. Sistema tetragonalaren arabera sortzen ditu kristalak. Mohs eskalaren arabera duen gogortasunaren balioa 3,5 - 4 da.

## Erreferentziak

* 1 2 (Ingelesez) «Saryarkita-(Y): Mineral information, data and localities.» www.mindat.org (Noiz kontsultatua: 12-05-2019).
# Sartèneko barrutia

Sartèneko barrutia Hego Korsika departamenduaren barruan dagoen Frantziako barruti bat da. 33.672 biztanle ditu 1.819 kilometro koadrotan. Guztira 44 udalerri ditu. Bere hiriburua Sartène da.

## Kanpo estekak

* Datuak: Q702491
* Multimedia: Arrondissement de Sartène / Q702491
# Sarutaiá

Sarutaiá Brasilgo udalerri bat da, São Pauloko estatuan kokatua. 3.704 biztanle ditu 141,608 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q1760940
* Multimedia: Sarutaiá / Q1760940
# Sarvadaman Chowla

Sarvadaman Chowla (Londres, Erresuma Batua, 1907ko urriaren 22a - Laramie, Wyoming, AEB, 1995eko abenduaren 10a) indiar matematikaria izan zen.
Londresen jaio bazen ere, Indian igaro zuen haurtzaroa. 21 urte zituela graduatu zen Lahoreko Government Collegen. Doktorego-ikasketak Ingalaterran, Cambridgeko Unibertsitatean, egin zituen, Littlewooden zuzendaritzapean, eta 1931n bukatu zuen.
Indiara itzuli zenean hainbat unibertsitatetan aritu zen matematika-eskolak ematen: Delhiko St Stephen's Collegen, Benaresko Indiar Unibertsitatean, Waltairko Andhra Unibertsitatean eta Lahoreko Punjab Unibertsitateko Gobernu Eskolan. Indiaren independentzia zela eta, Estatu Batuetara joatea erabaki zuen; han Princetongo Ikerketa Aurreratuetako Institutuko irakasle bisitari izan zen, Kansasko Lawrence Unibertsitatean irakasle hautatu zuten arte (1949). Hiru urte geroago, Boulderko Coloradoko Unibertsitatera joan zen, eta han aritu zen 1963 arte. Urte hartan, Pennsylvania Estatuko Unibertsitateko irakasle-ikertzaile postua eskaini zioten, eta 1976 arte aritu zen bertan.
Chowlak ekarpen ugari egin zituen zenbaki-teoriaren eta konbinatoriaren arloan; 1925-1986 bitartean 350 bat artikulu idatzi zituen. Horietan zenbaki-teoria, analisia, zenbaki analitikoen teoria, forma bitar koadratikoak eta klase-zenbakiak, konbinatoria, ekuazio diofantikoak eta hurbilketa diofantikoak eta oinarrizko zenbakien teoria landu zituen. Bestalde, hainbat matematikarirekin batera lan egin zuen, besteak beste Apostol, Artin, Brauer, Davenport, Erdös, Marshall Hall, Hasse, Herstein, Mordell, Pillai, Rao, Selberg, Shimura, Skolem, Todd, Walfisz eta Zassenhaus. Hortaz, Chowlaren zenbait teorema garrantzitsuk haien izenak dituzte; aipagarriak dira Bruck-Chowla-Ryser teorema (1950), Ankeny-Artin-Chowla teorema (1952), Chowla-Mordell teorema (1962) eta Chowla-Selberg formula.
Gainera, Wolstenholmeren teorema ere orokortu zuen, eta Bernoulliren zenbakietan ere ekarpenak egin zituen. Lan horiek zirela-eta, ohore asko jaso zituen; hala, Padma Bhushan saria jaso zuen Indiako Zientzietako Akademia Nazionalaren eskutik (Indian National Science Academy) eta Norvegiako Zientzia eta Letretako Errege Elkarteko kide ere hautatu zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q967584
# Sarubobo

Saruboboa (japonieraz: さるぼぼ) kutun japoniarra da, bereziki Takayama hiriarekin lotuta, Gifu Prefekturan. Panpin hauek gorriak izaten dira, gizaki itxurakoak, baina aurpegiaren ezaugarririk gabe. Azken datu horren zergatia ez dago oso garbi baina, esaten da, horrela jabeak nahi duena irudikatu dezakeela. Tamainuak oso desberdinak izan daitezke. Tradizionalki saruboboak amonek bilobientzako papinak bezala egiten zituzten, eta alabeentzako ezkontzarako eta familiarako sorgingarri gisa.

## Etimologia

Sarubobo "haurtxo tximinoa" gisa itzultzen da. Japonieraz tximua "saru" da, baita "en" ere. "Bobo" hitzarekin kontuz ibili behar da zeren eta Kyushun "bobo" alua edo koito baita. Arrazoi desberdinak daude kutun honi izen hori emateko. Saruboboak hiru nahiekin lotuta baitaude:
* Elementu negatiboen aurkako babesa.
* Bikote eta etxe zoriontsua.
* Erditze errazarekin.
Saruboboen aurpegia tradizionalki gorria da, tximuen kumeena bezala.

## Egungo saruboboak

Gaur egun saruboboak Takayamako oroigarri gisa bertako denda guztietan saltzen dira. Tamainuak, koloreak eta formak egun oso aldakorrak dira. Badago baita ere Hello Kittyren bertsio bat sarubobo bezala jantzita.
Saruboboen koloreak gogo desberdinekin lotzen dira:
* Sarubobo urdin - ikasketetan eta lanean zorte izateko.
* Sarubobo arrosa - maitasunean zorte izateko.
* Sarubobo berde - osasunean zorte izateko.
* Sarubobo hori - diruarekin zorte izateko.
* Sarubobo beltz - zorte txarra uxatzeko.
* Sarubobo laranja - haurrei zorte emateko.

## Kanpo estekak

* Datuak: Q1697067
* Multimedia: Sarubobo / Q1697067
# Sarvepalli Radhakrishnan

Sir Sarvepalli Radhakrishnan (teluguz: సర్వేపల్లి రాధాకృష్ణ, hindiz:सर्वेप्पल्ली राधाकृष्णन; 1888ko irailaren 5a – 1975eko apirilaren 17a) filosofo indiarra, politikaria eta Indiako bigarren presidentea.

## Biografia

Sarvepalli Radhakrishnan erdi-mailako klaseko familia batean jaio zen Tiruttanin, Tamil Nadu estatuan, India hegoaldean. Bere ama-hizkuntza telugua izan zen, eta bizitzako lehen urteak Tiruttanin, Tiruvallurren eta Tirupatin igaro zituen.
1904. urtean, 16 urte zituela, Vellore hirian ezkondu zen Sivakamamma-rekin, eta sei seme-alaba izan zituzten.
Madras Christian Collegen filosofia ikasi zuen. 1921ean Kalkutako unibertsitatean filosofiako irakasle izan. 1929tik 1931ra Oxford Unibertsitateko irakaslea izan zen, eta 1931etik 1936ra Andhrako unibertsitateko errektoreordea. 1936tik aurrera, ekialdeko erlijioen irakaslea izan zen Oxford Unibertsitatean.
Indiak independentzia lortu zuenean, 1947an, Radhakrishnanek UNESCOn bere herriaren ordezkaria izan zen, eta geroago, Errusiako enbaxadorea. Indiako Biltzar Konstituziogileko kide ere hautatu zuten handik gutxira.
1954an Bharat Ratna saria jaso zuen, Indiako kondekorazio handiena.
Radhakrishnan lehenengo Indiako presidenteorde hautatua izan zen 1952an. 1956an, 50 urte baino gehiago elkarrekin egon ondoren, bere emaztea Sivakamamma hil zen. 1962an Indiako presidente izendatu hautatu zuten (1962-1967).

## Filosofia eta obra

Filosofia eta erlijio ezberdinak aztertu zituen, eta ekialdeko eta mendebaldeko pentsamenduen arteko zubi-lanak egin zituela esaten da.
Bere obraren artean, Indiako ohiturei buruz idatzitakoak dira ezagunak, batez ere, Indian Philosophy (1923–1927) eta An Idealist View of Life (1932)

### Obra

* Indian Philosophy, 2 vols. 1923–1927
* The Philosophy of the Upanishads, 1924
* An Idealist View of Life, 1932
* Eastern Religions and Western Thought, 1939
* East and West: Some Reflections, 1955
* Brahma Sutra. The Philosophy of Spiritual Life, 1960

## Kanpo estekak

* (Ingelesez) Radhakrishnani buruzko informazioa Internet Encyclopedia of Philosopjhy webgunean
* Datuak: Q156349
* Multimedia: Sarvepalli Radhakrishnan / Q156349
# Sarzana

Sarzana Italiako udalerri bat da. La Speziako probintzian kokatuta dago, Liguria eskualdean. 21.650 biztanle ditu, 34,52 kilometro koadroko azaleran banatuta.

## Mugakideak

Sarzanak honako udalerri hauekin egiten du muga:
Ameglia Arcola Aulla Carrara Castelnuovo Magra Fosdinovo Lerici Ortonovo Santo Stefano di Magra Vezzano Ligure

## Kanpo estekak

* Datuak: Q160628
* Multimedia: Sarzana / Q160628
# Sgonico

Sgonico Italiako udalerri bat da. Triesteko probintzian kokatuta dago, Friuli-Venezia-Julia eskualdean. 1.997 biztanle ditu, 31,4 kilometro koadroko azaleran banatuta.

## Mugakideak

Sgonicok honako udalerri hauekin egiten du muga:
Duino-Aurisina Monrupino Trieste Sežana $^{(en)}$

## Kanpo estekak

* Datuak: Q16939
* Multimedia: Sgonico / Q16939
# Sgùrr Alasdair

Sgùrr Alasdair Eskoziako Skye uhartean dagoen Cuillin mendilerroko gailur edo mendirik garaiena da, bai eta uharte guztikoa ere. 992 metroko garaiera du. Gabro harkaitzez osatua dago, honel mendizale eta bereziki eskalatzaileen kokaleku bilakatzen duelarik, harri mota horrek helduleku egokia eskeintzen baitu.
1873an lehenbiziko aldiz Alexander Nicolson-ek igo zuen.

## Iruditegia

* The Great Stone Chute pasabidea.
* Urrutira.
* Mendizalea harkaitz artean.
* Harrespila gailurretik hurbil.

## Kanpo estekak

* Datuak: Q1786941
* Multimedia: Sgurr Alasdair / Q1786941
# Sha'aban

Sha'aban (arabieraz شعبان) islamiar egutegiaren zortzigarren hilabetea da. Izenak euskaraz "sakabanatua" esan nahi du.
Islamiar egutegia ilargiaren araberakoa denez, urtea eguzkiaren araberakoa den gregoriotar egutegia baino 15 egun laburragoa da. Horrexegatik sha'abana ez da urtero gregoriotar egutegiko egun berean hasten. Azken urteetako sha'abana data hauetan da:
| AH | Lehenengo eguna (AD) | Azken eguna (AD) |
| 1431 | 2010eko uztailaren 13 | 2010eko abuztuaren 10 |
| 1432 | 2011ko uztailaren 2 | 2011ko uztailaren 31 |
| 1433 | 2012ko ekainaren 21 | 2012ko uztailaren 19 |
| 1434 | 2013ko ekainaren 10 | 2013ko uztailaren 8 |
| 1435 | 2014ko maiatzaren 30 | 2014ko ekainaren 27 |
| 1436 | 2015eko maiatzaren 19 | 2015eko ekainaren 17 |
| 2010 eta 2015 arteko sha'abanaren datak |||

## Kanpo estekak

* Datuak: Q220914
* Multimedia: Sha'ban / Q220914
# Sgor an Lochain Uaine

Sgor an Lochain Uaine Eskoziako (eta Erresuma Batuko) bosgarren mendirik garaiena da, Cairngorms mendilerroko hirugarrena. Bera baino handiagoak diren Braeriach eta Cairn Toul mendien artean kokaturik dago.

## Etimologia

Lochain Uaine aintzirak ematen dio izena.

## Igoera bideak

Ezkutu samarrean gelditzen den mendia denez ibilbide luzea egin behar da gailurrera iristeko eta beste gailur batzuk kateatzen dira normalean.

## Iruditegia

* Gailurra.
* Tontorra.
* Azken malda.
* Lochain Uaine aintzira.

## Kanpo estekak

* Datuak: Q767214
* Multimedia: Sgòr an Lochain Uaine / Q767214
# Sgurgola

Sgurgola Italiako udalerri bat da. Frosinoneko probintzian kokatuta dago, Lazio eskualdean. 2.370 biztanle ditu, 19,22 kilometro koadroko azaleran banatuta.

## Mugakideak

Sgurgolak honako udalerri hauekin egiten du muga:
Anagni Ferentino Morolo Gorga

## Kanpo estekak

* Datuak: Q117368
* Multimedia: Sgurgola / Q117368
# Sha Tin barrutia

Sha Tin barrutia (txinera tradizionalez: 沙田), Hong Kong osatzen duten 18 barrutietako bat da. Barrutiak 68,71 kilometro koadroko azalera eta 607.544 biztanle ditu azken erroldaren arabera.
Hong Kongen batez besteko dentsitatea baino gehiago dauka, 8.842 biztanle kilometro koadroko.

## Ikus, gainera

* Hong Kongen banaketa administratiboa

## Kanpo estekak

* (Ingelesez) Barrutiko gobernuaren webgunea.
* Datuak: Q15019
* Multimedia: Sha Tin District / Q15019
# Savigny-sur-Orge kantonamendua

Savigny-sur-Orge kantonamendua Frantziako kantonamendu bat da. Essonne departamenduan dago, Île-de-France eskualdean. Guztira 3 udalerri ditu eta Savigny-sur-Orge da bere hiriburua.

## Kanpo estekak

* Datuak: Q1727459
# Savigny (Marne Garaia)

Savigny Frantziako udalerria da, Marne Garaia departamenduan dagoena, Ekialde Handia eskualdean. 2013an 55 biztanle zituen.

## Demografia
### Biztanleria

2007an Savigny udalerrian erroldatutako biztanleak 55 ziren. Familiak 32 ziren, horien artean 16 pertsona bakarrekoak ziren (12 bakarrik bizi ziren gizonak eta 4 bakarrik bizi ziren emakumeak), 8 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 48 etxebizitza zeuden, 29 familiaren etxebizitza nagusia ziren, 9 bigarren erresidentzia ziren eta 10 hutsik zeuden. 45 etxeak ziren eta 2 apartamentuak ziren. 29 etxebizitza nagusietatik 24 bere jabearen bizilekua ziren, 4 alokairuan okupaturik zeuden eta 1 doan lagata zegoen; 1ek bi gela zituen, 1ek hiru zituen, 10 etxek lau zituzten eta 17 etxek bost zituzten. 22 etxek euren parking plaza propioa zuten azpian. 16 etxetan ibilgailu bat zegoen eta 8 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Savigny udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 4 | 85-89 | 0 |
| 0 | 80-84 | 0 |
| 4 | 75-79 | 4 |
| 0 | 70-74 | 4 |
| 0 | 65-69 | 4 |
| 0 | 60-64 | 4 |
| 0 | 55-59 | 0 |
| 0 | 50-54 | 0 |
| 4 | 45-49 | 0 |
| 0 | 40-44 | 4 |
| 0 | 35-39 | 0 |
| 0 | 30-34 | 4 |
| 4 | 25-29 | 4 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 4 | 5-9 | 0 |
| 8 | 0tik 4ra | 0 |

## Ekonomia

2007an lan egiteko adina zuten pertsonak 30 ziren, horien artean 23 aktiboak ziren eta 7 inaktiboak ziren. 23 pertsona aktiboetatik 21 lanean zeuden (11 gizon eta 10 emakume) eta 2 langabezian zeuden (1 gizon eta 1 emakume). 7 pertsona inaktiboetatik 4 erretiraturik zeuden, 2 ikasten zeuden eta 1 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra ostalaritza eta jatetxe enpresa batena zen.
2000. urtean Savigny udalerrian 5 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q519240
* Multimedia: Savigny (Haute-Marne) / Q519240
# Shkodërko aintzira

Shkodërko aintzira (albanieraz: Liqeni i Shkodrës, liˈcɛni i ˈʃkɔdrəs ahoskatua; serbieraz: Скадарско језеро, Skadarsko jezero, skâdarskɔː jɛ̂zɛrɔ ahoskatua) Albania eta Montenegro artean dagoen aintzira da. Lehen Scutariko aintzira deitua, Shkodër hiriaren izena du.

## Erreferentziak

* 1 2 Euskaltzaindia. Europako toponimia fisikoa. .

## Kanpo estekak

* Datuak: Q203811
* Multimedia: Lake Scutari / Q203811
# Shkumbin

Shkumbin ibaia Albaniako ibaia da. Ohrid lakuaren hego-mendebaldeko mendietan jaiotzen da, Pogradec barrutian. Lehenbizi iparralderantz doa, gero ipar-mendebalderantz, Qukës eta Librazhd gurutzatuz, eta han, mendebalderantz. Ondoren, Polis, Elbasan, Cërrik, Peqin eta Rrogozhinë hiriak ureztatzen ditu. Adriatiko itsasoan amaitzen da, Divjakë ipar-mendebaldean.
Shkumbin Albaniako ibai nagusietako bat da: 181 km-ko luzera du eta 61,5 m3/s-ko emaria, batez beste. Shkumbin erromatarrek Genusus izenarekin ezagutzen zuten. Albaniar kulturarentzat garrantzitsua da, benetako muga dialektala baita. Izan ere, Albaniako albanierak bi dialekto ditu, Tosk, ibaiaren hegoaldean hitz egiten dena, eta Gheg, iparraldean.

## Kanpo estekak

* Datuak: Q736668
* Multimedia: Shkumbin / Q736668
* Artikulu hau, osorik edo zatiren batean, frantsesezko Wikipediako «Shkumbin» artikulutik itzuli da; zehazki, 2021-11-22ko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
# Shizuoka (prefektura)

Shizuoka prefetura (japonieraz: 静岡県, Shizuoka-ken) Japoniako Honshu uharteko prefetura bat da, Chūbu eskualdean dagoena. Hiriburua Shizuoka hiria da baina hiri handiena Hamamatsu da.

## Geografia

Shizuoka eskualde luzanga da, Ozeano Pazifikoko kostaldeko Suruga badiaren kosta-lerroari jarraitzen diona. Mendebaldean, prefetura Japoniako Alpeetan sartzen da. Ekialdean, lurraldea kostalde estu bihurtzen da, iparraldean Fuji mendiak mugatua, eta hegoalderantz orientatuta dagoen Izu penintsulara zabaltzen da.
Lurraldea, 100-150 urtez behin, lurrikara handi batek astintzen du. Azkena, 6,2 magnitudekoa, 2011ko martxoaren 5ean izan zen.

## Historia

Antzinako Tōtōmi, Suruga eta Izu probintziek osatu zuten gaur egungo Shizuoka prefetura.

## Banaketa administratiboa
### Hiriak

* Hiri handienak:
* Hamamatsu (811.431 biztanle)
* Shizuoka (hiriburua, 710.944 bizt.)
* Fuji (237.279 bizt.)
* Numazu (206.818 bizt.)
* Iwata (172.583 bizt.)
* Fujieda (129.637 bizt.)
* Hiri guztiak:
| Atami Fuji Fujieda Fujinomiya Fukuroi Gotenba Hamakita Hamamatsu Itō Iwata Izu Izunokuni Kakegawa | Kikugawa Kosai Makinohara Mishima Numazu Omaezaki Shimada Shimoda Shizuoka (hiriburua) Susono Yaidu |

### Herriak barrutika sailkatuta

| Haibara barrutia Kawanehon Yoshida Kamo barrutia Higashiizu Kawazu Matsuzaki Minamiizu Nishiizu | Shūchi barrutia Mori Suntō barrutia Nagaizumi Oyama Shimizu Tagata barrutia Kannami |

## Ondasun nabarmemak

* Sunpu gaztelua
* Kakegawako gaztelua
* Hamamatsu gaztelua
* Shizuoka Sengen santutegia
* Kunō-zan Tōshō-gū
* Mishima santutegia
* Fuji-Hakone-Izu Parke Nazionala
** Fuji mendia
** Fujisan Hongū Sengen Taisha
** Shiraito ur-jauzia
** Tanuki aintzira
* Hamana aintzira
* Nakatajima dunak
* Suruga Badia

## Iruditegia

* Sunpu gaztelua.
* Kakegawako gaztelua.
* Hamamatsu gaztelua.
* Shizuoka Sengen santutegia.
* Kunō-zan Tōshō-gū.
* Mishima santutegia.
* Fujisan Hongū Sengen Taisha.
* Fuji-Hakone-Izu Parke Nazionala.
* Tanuki aintzira eta Fuji mendia.
* Aino mendia.
* Warusawa mendia.
* Shiraito ur-jauzia.
* Nakatajima dunak.
* Suruga Badia.
* Izu penintsula.
* Hamana aintzira.

## Kanpo estekak

* Shizuoka prefeturako webgune ofiziala
* Datuak: Q131320
* Multimedia: Shizuoka prefecture / Q131320
# Shkodër

Shkodër (albanieraz: Shkodra; serbieraz: Скадар/Skadar; antzinean Scutari) Albaniako hiria da, izen bereko konderriko hiriburua dena. Albaniako leku estrategikoa, historia zabala du.

## Klima

Datu klimatikoak (Shkodër) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 9 | 10 | 14 | 18 | 23 | 27 | 31 | 31 | 27 | 21 | 15 | 11 | 19.8 |
| Batez besteko tenperatura (ºC) | 5.5 | 5.5 | 10 | 14 | 18 | 22 | 25 | 25 | 22 | 16 | 12 | 7.5 | 15.2 |
| Batez besteko tenperatura minimoa (°C) | 2 | 1 | 5 | 9 | 13 | 17 | 19 | 19 | 16 | 11 | 8 | 4 | 10.3 |
| Pilatutako prezipitazioa (mm) | 245 | 208 | 216 | 209 | 130 | 63 | 34 | 53 | 115 | 199 | 278 | 307 | 2057 |
| Prezipitazio egunak (≥ 0.1 mm) | 12 | 12 | 14 | 12 | 11 | 7 | 5 | 5 | 6 | 10 | 18 | 16 | 128 |
| Eguzki orduak | 120.9 | 124.3 | 170.5 | 204.0 | 248.0 | 300.0 | 353.4 | 334.8 | 264.0 | 204.6 | 96.0 | 89.9 | 2510.4 |
| Hezetasuna (%) | 64 | 60 | 56 | 54 | 54 | 47 | 41 | 38 | 46 | 54 | 71 | 69 | 54.5 |
| Iturria: Climate And Temperature ||||||||||||||

## Herri eta hiri senidetuak

* - Đakovica, Kosovo
* - Prizren, Kosovo
* – Ulcinj, Montenegro
* - Gjakova, Kosovo
* - Cetinje, Montenegro

## Erreferentziak

* ↑ Euskaltzaindia. 157. araua. Europako hiriak. .
* ↑ http://www.Shkodër.climatetemp.info/

## Kanpo estekak

* Datuak: Q131638
* Multimedia: Shkodër / Q131638
# Shizuoka Sengen santutegia

Shizuoka Sengen santutegia (japonieraz: 静岡浅間神社, Shizuoka Sengen Jinja) Shizuoka hirian dagoen santutegi xintoista da, Shizuhata mendiaren oinean.

## Historia

Ez da ezagutzen noiz eraiki zen santutegia, baina Shizuhata mendian egindako indusketen arabera Kofun Aroan jadanik populatua zegoen ingurunea. Hala ere data posible bat 901 urtea izan liteke.
Kamakura eta Muromachi aroetan Suruga probintziako agintari boteretsuen babesa izan zuen, denen artean aipagarriena Sunpu gazteluan egoitza zuen Tokugawa Ieyasu shogun handiarena. Edo Aroan ere indartsu egon zen santutegia baina 1804 urtean sute handi batek erabat suntsitu zuen.
60 urte beranduago berreraiki zen Tokugawa shogunerriak emandako urrezko 100.000 ryō txanponekin, bai eta Momoyama estilo oparoan eraiki ere.

## Babesa

Gaur egun santutegiaren 26 egiotura babestuta daude Kultur Ondare Garrantzitsu izendapenari esker.

## Kanpo estekak

* (Japonieraz) Webgune ofiziala
* Datuak: Q500368
* Multimedia: Shizuoka-Sengen-jinja / Q500368